b'\n_START_ARTICLE_\nIzliv nafte v Mehi\xc5\xa1ki zaliv 2010\n_START_PARAGRAPH_\nIzliv nafte v Mehi\xc5\xa1kem zalivu 2010, znano kot "Izlitje nafte BP", se je zgodil na plo\xc5\xa1\xc4\x8dadi Deepwater Horizon. Razliv nafte je trajal 3 mesece. Nesre\xc4\x8da se je zgodila 20. april 2010, in po mesecu neustavljivega \xc5\xa1irjenja naftnih made\xc5\xbeev so razglasili najve\xc4\x8djo naftno ekolo\xc5\xa1ko katastrofo v ameri\xc5\xa1ki zgodovini, ki je tudi nadigrala katastrofalno razlitje nafte iz tankerja Exxon Valdez leta 1989._NEWLINE_Do razlitja nafte je pri\xc5\xa1lo zaradi eksplozije in zloma tal na naftni plo\xc5\xa1\xc4\x8dadi Deepwater Horizon. To je bil tretji ve\xc4\x8dji incident v zadnjih petih letih, v katerega je bil vpleten BP iz ZDA. Naftni bazen je bil izvrtan 1,5 km pod morsko gladino._NEWLINE_Po navedbah Nacionalnega in\xc5\xa1tituta za oceanografijo se je v prvih 40 dneh razlilo pribli\xc5\xbeno 120 milijonov litrov nafte v morje, na okoli 9900 km\xc2\xb2 morske povr\xc5\xa1ine. Od 20. aprila do 16. julija, ko so ustavili razlitje nafte, so ocenili, da se v morje razlilo med 500.000 in 1.000.000 ton nafte. Vsak dan pa se je v morje izlivalo od 790.000 do 16 milijonov litrov._NEWLINE_Najve\xc4\x8dje \xc5\xbertve katastrofe so bili ribolov, turizem,razli\xc4\x8dne ptice, morske \xc5\xbeivali, itd. .\n_START_SECTION_\nPotopitev naftne plo\xc5\xa1\xc4\x8dadi\n_START_PARAGRAPH_\nNa naftni plo\xc5\xa1\xc4\x8dadi Deepwater Horizon je pri\xc5\xa1lo 20. aprila 2010 do eksplozije. V \xc4\x8dasu eksplozije je bilo na plo\xc5\xa1\xc4\x8dadi 126 delavcev, od tega jih je bilo 17 delavcev ranjenih, 11 pa jih je umrlo. Eksplozija se je zgodila okoli 23. ure po lokalnem \xc4\x8dasu na vrtini. Vrtina Deepwater Horizon se nahaja 84 km jugovzhodno od Venice Louisiana._NEWLINE_Obalna stra\xc5\xbea je takoj poslala helikopterje iz Louisiane in Alabame, poslali so tudi \xc5\xa1tiri ladje za evakuacijo posadke na naftem polju in iskanje pogre\xc5\xa1anih oseb. Zaradi dima in slabega vremena je bilo delo ote\xc5\xbeeno.  _NEWLINE_Dva dni po eksploziji je naftna plo\xc5\xa1\xc4\x8dad potonila.\n_START_SECTION_\nRazlitje nafte\n_START_PARAGRAPH_\nPo razpadu plo\xc5\xa1\xc4\x8dadi se je v Mehi\xc5\xa1ki zaliv pri\xc4\x8dela izlivati ve\xc4\x8dja koli\xc4\x8dite nafte. Po tednu dni je ameri\xc5\xa1ka obalna stra\xc5\xbea zabele\xc5\xbeila novo uhajanje nafte. Made\xc5\xbe je v manj kot dveh tednih dosegel obalo ve\xc4\x8d dr\xc5\xbeav. Za\xc4\x8detna koli\xc4\x8dina, ki je uhajala v Mehi\xc5\xa1ki zaliv, je zna\xc5\xa1ala pribli\xc5\xbeno 5000 sod\xc4\x8dkov na dan, s \xc4\x8dasom pa se je izliv nafte le pove\xc4\x8deval._NEWLINE_Predsednik ZDA Barack Obama je napovedal, da bo v spopad z nafto vklju\xc4\x8dil tudi ministrstvo za obrambo. Pri spopadu s katastrofo je sodelovalo okoli tiso\xc4\x8d ljudi s pomo\xc4\x8djo 50 ladij in \xc5\xa1tevilnih letal, ki so zbrali 250.000 litrov onesna\xc5\xbeene vode.\n_START_SECTION_\nZa\xc4\x8dasna ustavitev\n_START_PARAGRAPH_\n15. julija 2010 je BP po skoraj treh mesecih nenehnega izlivanja nafte sporo\xc4\x8dila, da so s kapsulo, ki tehta 75 ton in v vi\xc5\xa1ino meri 10 metrov, uspe\xc5\xa1no ustavili razlitje nafte. Vendar pa je bila to le za\xc4\x8dasna re\xc5\xa1itev. 19. julija niso na\xc5\xa1li nobenih znakov, da bi kapsula pu\xc5\xa1\xc4\x8dala, tako so dobili potrditev, da je izpolnila svoj namen.\n_START_SECTION_\nPosledice\n_START_PARAGRAPH_\nV treh dr\xc5\xbeavah so ribi\xc4\x8di izgubili svoj dohodek. Mnoge ptice, ki so gnezdile od reki Mississippi, so poginile, farme ostrig so zaprli. Najve\xc4\x8dje \xc5\xbertve so bile ribe, \xc5\xbeelve in ptice, zato so razglasili okoljsko katastrofo._NEWLINE_Samantha Joye iz Univerze v Gruziji je izrazila zaskrbljenost, da bo trajalo ve\xc4\x8d let, morda celo desetletja, da si bo ekosistem v celoti opomogel od uni\xc4\x8denja. Njena izjava je bila v nasprotju z izjavo direktorja BP Tonyja Haywarda, ki je dejal, da je katastrofa zelo blago u\xc4\x8dinkovala na okolje. Steve Ross iz Univerze v Severni Karolini je dejal, da so koralni grebeni na vzhodu verjetno zelo po\xc5\xa1kodovani.'